



**Ministerul Mediului, Apelor şi Pădurilor**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistrița-Năsăud** |

**AUTORIZAŢIE DE MEDIU**

**Nr. 70 din 12 OCTOMBRIE 2015**

**REVIZUITĂ LA DATA DE \_\_.\_\_. 2016**

**DRAFT**

**Ca urmare a cererii adresată de S.C. MATCON S.A., prin dl. Ioan Ilișuan, în calitate de administrator special, cu sediul în municipiul Bistrița, str. Ioan Căianu, judeţul Bistriţa-Năsăud, înregistrată la Agenţia pentru Protecţia Mediului Bistriţa-Năsăud cu nr. 3.194/16.03.2016,**

**în urma analizării documentelor transmise şi a verificării,**

**în baza Ordonanţei de Urgenţă a Guvernului nr. 96/2012 privind stabilirea unor măsuri de reorganizare în cadrul administraţiei publice centrale şi pentru modificarea unor acte normative, a Hotărârii Guvernului nr. 1000/2012 privind reorganizarea şi funcţionarea Agenţiei Naţionale pentru Protecţia Mediului și a instituțiilor publice aflate în subordinea acesteia, a Ordinului Ministrului Mediului şi Dezvoltării Durabile nr. 1798/2007 pentru aprobarea Procedurii de emitere a autorizaţiei de mediu, modificat cu Ordinul Ministrului Mediului şi Pădurilor nr. 1298/2011 şi cu Ordinul Ministrului Mediului şi Pădurilor nr. 3839/2012şi a Ordonanţei de Urgenţă a Guvernului nr.195/2005 privind protecţia mediului, modificată, completată şi aprobată prin Legea nr. 265/2006, modificată şi completată cu Ordonanţele de Urgenţă ale Guvernului nr. 114/2007, și nr. 58/2012, cu Legea 226/2013 privind aprobarea O.U.G. nr. 164/2008 pentru modificarea și completarea O.U.G. nr. 195/2005, se emite:**

AUTORIZAŢIA DE MEDIU

**pentru:**

**−** exploatare nisipuri și pietrișuri, organizate și identificate în rezerva Uriu÷Cristești (perimetru anexat) cuprinzând terenuri neproductive și sectorul de albie minoră dintre bornele CSA nr. 236÷234;

**−** stație de sortare-spălare-concasare,

în județul Bistrița-Năsăud, comuna Uriu, localitatea Cristeștii Ciceului, albia minoră și majoră a râului Someşul Mare (mal drept),

**care prevede desfăşurarea următoarelor activităţi** (conform cod CAEN):

**−** extracţia pietrişului şi nisipului - cod CAEN 0812 - rev. 2 (1421 - rev.1).

Suprafaţa totală a amplasamentului este de 79,31 ha, din care cca. 1.400 m2 suprafața zonei tehnologice-prelucrarea agregatelor minerale extrase. Pe amplasament este edificat un imobil parter, cu suprafața construită Sc = 40 m2 cu funcțiunea de spațiu administrativ și pază.

Activitatea se desfășoară în următoarele perimetre de exploatare:

**−** perimetrul B1÷albie minoră, cu un depozit de agregate minerale estimat la 6.817 m3, fiind o insulă alungită, cu depuneri de material aluvionar pe o suprafață exploatabilă S = 11.704 m2, unde exploatarea se face, conform prevederilor autorizației G.A. nr. 343/31.07.2015, în scopul regularizării scurgerii, decolmatării și recalibrării albiei râului Someșul Mare;

**−** perimetrul B2÷albie minoră, cu un depozit de agregate minerale estimat la 17.722 m3, fiind o insulă alungită, cu depuneri de material aluvionar pe o suprafață exploatabilă S = 31.020 m2, unde exploatarea se face, conform prevederilor aceleiași autorizații de G.A., în scopul regularizării scurgerii, decolmatării și recalibrării albiei râului Someșul Mare;

**−** perimetrul B4÷albie majoră, cu forma unui poligon neregulat cu S = 14.115 m2, de unde se vor exploata 31.000 m3 agregate minerale cu adâncimea maximă de exploatare stabilită până la cota 241,2 m.

Accesul în zonă se realizează din drumul naţional DN 17 Dej ÷ Bistrița, pe un drum comunal derivat din DN 17, în lungime de cca. 1.000 m (drum care va fi întreţinut permanent).

**Amplasamentul este situat parțial (cca. 35% din suprafața amplasamentului) în situl Natura 2000 ROSCI0437 Someșul Mare între Mica și Beclean** ÷ arie protejată institută în baza ordinului M.M.A.P. nr. 46/12.01.2016, publicat în M.Of. nr. 114/15.02.2016.

***Documentaţia conţine:***

**−** *Fişa de prezentare şi declaraţie, întocmită de titular;*

**−** *Plan de situaţie şi plan de încadrare în zonă;*

**−** *Dovada mediatizării solicitării conform Anexei 3, a O.M. nr.1798/2007: anunţul public al solicitării de obţinere a autorizaţiei de mediu, afișat la Primăria comunei Uriu, înregistrat cu nr. 1.917 din data de 19.08 2015;*

**−** *Autorizația de mediu nr. 162/20.10.2008, emisă de către A.P.M. Bistrița-Năsăud pentru "Extracția și prelucrarea nisipului și pietrișului din albie minoră și lunca mal drept al râului Someșul Mare";*

**−** *Plan de refacere a mediului nr. 226/1/01.06.2006 și proiect tehnic de refacere a mediului nr. 226/2/01.06.2006;*

**−** *Plan de refacere a mediului nr. 226/1/01.06.2006 și proiect tehnic de refacere a mediului nr. 226/2/01.06.2006 - actualizate;*

**−** *Contract de prestare a serviciului de salubrizare nr. 30/28.10.2013, încheiat cu S.C. VITALIA SERVICII PENTRU MEDIU S.A., pentru colectarea și transportul deșeurilor menajere și asimilate (contractul este încheiat de SC REDIVIVUS-TAWIL GROUP SRL, pentru toate societățile comerciale din grupul de firme: SC REDIVIVUS SA, SC REDIVIVUS-TAWIL GROUP SRL, SC MATCON SA, SC TEHTON SRL);*

**−** *Contract de concesiune nr. 1876/03.11.2015 pentru suprafața de 32,0 ha aferent perimetrului Cristeștii Ciceului, cu valabilitate 25 ani;*

**−** *Fișe tehnice de securitate pentru motorină, benzină, ulei de transmisie, ulei de bază și ulei hidraulic;*

**−** *Regulament de funcționare-exploatare și întreținere pentru stația de sortare-spălare-concasare;*

**−** *Plan de apărare împotriva inundațiilor și fenomenelor meteo periculoase;*

**−** *Plan de prevenire și combatere a poluărilor accidentale;*

**−** *Fişa de localizare a perimetrului de exploatare, pentru care a fost emisă Licența de exploatare nr. 910/1999, pentru perioada 1999÷2018;*

**−** *Proces verbal de verificare amplasament nr. 8.207/25.08.2015, încheiat de reprezentantul Agenţiei pentru Protecţia Mediului Bistriţa-Năsăud;*

**−** *Decizia nr. 383/27.08.20153 a Agenţiei pentru Protecţia Mediului Bistriţa-Năsăud, luată în ședința CAT din 26.08.2015 privind emiterea autorizaţiei de mediu;*

**−** *Proces verbal din data de 09.10.2015, în urma şedinţei Comisiei Internă de Analiză, privind decizia finală de emitere a autorizaţiei de mediu,*

***şi următoarele acte de reglementare emise de alte autorităţi:***

**−** *Certificat de înregistrare seria B, nr. 2239111 din 18.01.2011, eliberat de către Oficiul Registrului Comerţului de pe lângă Tribunalul Bistrița-Năsăud, cu:*

▪ *nr. de ordine în registrul comerţului: J6/10/05.02.1991;*

▪ *cod unic de înregistrare: 564662;*

**−** *Certificat constatator emis la data de 04.03.2015 de către Oficiul Registrului Comerţului de pe lângă Tribunalul Bistrița-Năsăud privind activităţile desfăşurate la punctul de lucru declarat;*

**−** *Licența de concesiune pentru exploatare nr. 910/11.10.1999 (valabilă perioada 1999÷2018), încheiată cu Agenția Națională pentru Resurse Minerale;*

**−** *Autorizaţie de Gospodărire a Apelor nr. 343/31.07.2015, emisă de către Administrația Bazinală de Apă Someș-Tisa pentru perimetrul Cristeștii Ciceului – aval (albie minoră), valabilitate 31.12.2015;*

**−** *Autorizaţie de Gospodărire a Apelor nr. 344/31.07.2015, emisă de către Administrația Bazinală de Apă Someș-Tisa pentru perimetrul Cristeștii Ciceului – amonte (albie minoră), valabilitate 31.12.2015;*

**−** *Autorizaţie de Gospodărire a Apelor nr. 356/10.08.2015, emisă de către Administrația Bazinală de Apă Someș-Tisa pentru Stație de sortare-spălare a agregatelor de râu, valabilitate 09.08.2016;*

**−** *Autorizaţie de Gospodărire a Apelor nr. 391/26.08.2015, emisă de către Administrația Bazinală de Apă Someș-Tisa pentru perimetrul Cristeștii Ciceului 2 (albie majoră), valabilitate 31.12.2015;*

**Revizuirea autorizației** se solicită pentru:

**−** extinderea suprafeței de exploatare nisipuri și pietrișuri cu perimetrul B4 ÷albie majoră (în incinta amplasamentului de 79,31 ha).

**Documentaţia conţine:**

**−** Fişa de prezentare şi declaraţie, întocmită de titular;

**−** Plan de situaţie şi plan de încadrare în zonă;

**−** Dovada mediatizării solicitării conform Anexei 3, a O.M. nr.1798/2007: anunţul public al solicitării de obţinere a autorizaţiei de mediu, afișat la Primăria comunei Uriu, înregistrat cu nr. 496 din data de 09.03.2016;

**−** Autorizația de mediu nr. 70/12.10.2015, emisă de către A.P.M. Bistrița-Năsăud pentru: "Exploatare nisipuri și pietrișuri, organizate și identificate în rezerva Uriu÷Cristești (perimetru anexat) cuprinzând terenuri neproductive și sectorul de albie minoră dintre bornele CSA nr. 236÷234 și stație de sortare-spălare-concasare";

**−** Proces verbal de verificare amplasament nr. 3.840/01.04.2016, încheiat de reprezentantul Agenţiei pentru Protecţia Mediului Bistriţa-Năsăud;

**−** Decizia nr. 191/14.04.2016 a Agenţiei pentru Protecţia Mediului Bistriţa-Năsăud, luată în ședința CAT din 13.03.2016 privind emiterea autorizaţiei de mediu,

**şi următoarele acte de reglementare emise de alte autorităţi:**

**−** Autorizaţie de Gospodărire a Apelor nr. 77/17.02.2016, emisă de către Administrația Bazinală de Apă Someș-Tisa pentru perimetrul Cristeștii Ciceului 3 (albie majoră), valabilitate 31.12.2016;

**Prezenta autorizaţie se emite cu următoarele condiţii impuse:**

**−** respectarea prevederilor Ordonanţei de Urgenţă a Guvernului nr. 195/2005 privind protecţia mediului, modificată, completată şi aprobată prin Legea nr. 265/2006, modificată şi completată prin Ordonanţa de Urgenţă a Guvernului nr. 114/2007, prin Ordonanţa de Urgenţă a Guvernului nr. 164/2008 şi prin Ordonanţa de Urgenţă a Guvernului nr. 58/2012, cu Legea 226/2013 privind aprobarea O.U.G. nr. 164/2008 pentru modificarea și completarea O.U.G. nr. 195/2005;

**−** la terminarea lucrărilor de exploatare a agregatelor, **în termen de trei zile** se va notifica A.P.M. Bistrița-Năsăud și Comisariatul Județean al G.N.M. Bistrița-Năsăud;

**−** planul de refacere şi proiectul tehnic de refacere a mediului aprobat va fi pus în aplicare **în termen de șaizeci de zile** de la finalizarea lucrărilor de exploatare șiva cuprinde lucrările specifice de refacere a mediului funcție de perimetrul de exploatare în care s-a realizat exploatarea agregatelor (lucrări detaliate mai sus);

Pentru cele 2 perimetre din albia minoră (B1 și B2), după terminarea lucrărilor de exploatare aprobate prin licența de exploatare, va înceta orice activitate, fiind obligatorie executarea următoarelor lucrări, astfel încât să nu fie aduse prejudicii factorilor de mediu:

- amenajarea malurilor (lucrare cu caracter permanent, pe toată durata exploatării);

- nivelarea zonelor din care s-au extras nisipurile și pietrișurile, lăsând albia râului fără gropi (situație care ar putea provoca accidente pentru oameni și/sau animale;

- monitorizarea factorilor de mediu apă și aer (lucrare cu caracter permanent, pe toată durata exploatării);

- eliberarea perimetrului de toate utilajele care au deservit exploatării,

precum și lucrările de refacere a mediului stabilite prin proiectul tehnic, respectiv refacere taluz de mal stâng (B1) și mal drept (B2) al Someșului Mare, înainte cu 8 m de accesul în albia râului.

Pentru perimetrul B4÷albie majoră, la finalizarea lucrărilor de exploatare executate conform prevederilor autorizației G.A. nr. 391/26.08.2015, terenul va fi redat circuitului natural ca teren înierbat, astfel încât să nu prezinte pericol pentru oameni și animale. Lucrările de refacere a mediului afectat de execuția lucrărilor miniere de exploatare vor consta, în principal, din:

- lucrări de refacere a solului: nivelarea suprafeţei exploatate prin împrăştiere de pământ, compactarea umpluturii cu rulou compresor,

- lucrări de refacere a stratului vegetal (înierbare suprafețe).

**−** la finalizarea lucrărilor de refacere a mediului, **în termen de trei zile** se va notifica A.P.M. Bistrița-Năsăud și Comisariatul Județean al G.N.M. Bistrița-Năsăud;

**−** respectarea prevederilor Legii **nr. 104/2011 privind calitatea aerului înconjurător, publicată în M. Of. 452/2011;**

**−** respectarea prevederilor Legii Apelor nr. 107/1996, cu modificările şi completările ulterioare (inclusiv cele aduse de O.U.G. nr. 12/2007 pentru modificarea şi completarea unor acte normative care transpun acquis-ul comunitar în domeniul protecţiei mediului), ultimul act normativ pentru modificarea și completarea legii fiind O.U.G. nr. 69/28.06.2013;

**−** se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi);

**−** întreţinerea în stare bună a utilajelor şi mijloacelor de transport folosite, asigurarea şi verificarea tehnică periodică a acestora pentru a se evita scurgerile de produse petroliere de orice fel şi emisiile de noxe în atmosferă; nu se vor efectua schimburi de ulei sau reparaţii ale mijloacelor de transport auto în perimetrul exploatării;

**−** utilajele vor fi retrase din perimetru (pentru perimetrele B1 și B2) la sfârşitul fiecărei zile de lucru. Se interzice amenajarea de depozite de carburanţi şi uleiuri, alimentarea cu carburanţi şi lubrefianţi a mijloacelor auto şi a utilajelor în perimetrul de exploatare. Aceste operaţiuni se vor face pe amplasamente autorizate în acest sens;

**−** umectarea căilor de acces la perimetru în funcţie de condiţiile climatice din perioada executării lucrărilor, pentru evitarea ridicării pulberilor fine în atmosferă. Mijloacele de transport pentru materiale vor fi prevăzute cu prelată, pentru evitarea împrăştierii de particule cu ajutorul vântului;

**−** se interzice depozitarea, chiar şi temporară, a deşeurilor pe amplasamente neautorizate;

**−** se interzice accesul de pe amplasament pe drumurile publice cu utilaje, maşini de transport necurăţate;

**−** respectarea Legii nr. 211/2011 privind regimul deşeurilor, conform prevederilor căreia titularul are următoarele obligaţii:

* să încadreze fiecare tip de deşeu generat din propria activitate în lista deşeurilor aprobată de către Comisia Europeană, preluată în legislaţia naţională prin hotărâre de guvern;
* să gestioneze deşeurile fără a pune în pericol sănătatea umană şi fără a dăuna mediului, în special:

- fără a genera riscuri pentru aer, apă, sol, faună sau floră;

- fără a crea disconfort din cauza zgomotului sau a mirosurilor;

- fără a afecta negativ peisajul sau zonele de interes special;

* să valorifice deşeurile cu respectarea ierarhiei deşeurilor şi a protecţiei sănătăţii populaţiei şi a mediului;
* să colecteze separat cel puţin următoarele categorii de deşeuri: hârtie, metal, plastic şi sticlă şi să nu amestece aceste deşeuri;
* să supună deşeurile care nu au fost valorificate unei operaţiuni de eliminare în condiţii de siguranţă, pentru protecţia sănătăţii populaţiei şi a mediului;
* să efectueze operaţiunile de tratare sau să transfere aceste operaţiuni unui operator economic autorizat care desfăşoară activităţi de tratare a deşeurilor sau unui operator public ori privat de colectare a deşeurilor în conformitate cu prevederile prezentei legi, nefiind scutit de responsabilitatea pentru realizarea operaţiilor de valorificare ori de eliminare completă;
* să transporte deşeurile numai la instalaţii autorizate pentru efectuarea operaţiunilor de tratare;
* să desemneze o persoană din rândul angajaţilor proprii, care să urmărească şi să asigure îndeplinirea obligaţiilor prevăzute de prezenta lege sau să delege această obligaţie unei terţe persoane;
* să asigure evidenţa gestiunii deşeurilor pentru fiecare tip de deşeu, în conformitate cu modelul prevăzut în anexa nr. 1 la Hotărârea Guvernului nr. 856/2002, cu completările ulterioare, şi să o transmită anual agenţiei judeţene pentru protecţia mediului;
* să ţină evidenţa cronologică a cantităţii, naturii, originii şi, după caz, a destinaţiei, a frecvenţei, a mijlocului de transport, a metodei de tratare, precum şi a operaţiunilor de eliminare/valorificare, să deţină documentele justificative conform cărora aceste operaţiuni de gestionare au fost efectuate şi să o pună la dispoziţia autorităţilor competente, la cererea acestora;
* să permită accesul autorităţilor de inspecţie şi control pe amplasament şi la documentele care conţin informaţii referitoare la originea, natura, cantitatea şi destinaţia deşeurilor;
* este interzisă abandonarea deşeurilor şi/sau depozitarea în locuri neautorizate şi generarea fenomenelor de poluare prin descărcări necontrolate în mediu;
* eliminarea deşeurilor în afara spaţiilor autorizate în acest scop este interzisă;
* să întocmească şi să implementeze un program de prevenire şi reducere a cantităţilor de deşeuri provenite din activitatea proprie sau de la orice produs fabricat şi să adopte măsuri de reducere a periculozităţii deşeurilor;

**−** respectarea prevederilor O.G. nr. 21/2002 privind gospodărirea localităţilor urbane şi rurale, aprobată cu modificări prin Legea nr. 515/2002;

**−** respectarea prevederilor H.G. nr. 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase, modificată prin H.G. nr. 210/2007;

**−** respectarea prevederilor H.G. nr. 1061/2008 privind transportul deşeurilor periculoase şi nepericuloase pe teritoriul României;

**−** se va asigura în permanenţă stocul de materiale şi dotări pentru combaterea efectelor poluărilor accidentale;

**−** instruirea periodică a personalului de exploatare asupra măsurilor de protecţia mediului, a obligaţiilor şi responsabilităţilor ce le revin, precum şi a condiţiilor din actele de reglementare, în vederea respectării legislaţiei de mediu în vigoare;

**−** respectarea prevederilor Legii minelor nr. 85/2003 şi a Normelor pentru aplicarea Legii minelor, aprobate prin HG nr. 1208/14.10.2003, cu modificările şi completările aduse prin Legea nr. 237/2004, prin Legea nr. 284/2005 şi prin OUG nr. 101/2007;

**−** respectarea prevederilor Ordinului comun A.N.R.M./M.M.S.C./M.E., nr. 202/2881/2348 din 4 decembrie 2013, pentru aprobarea Instrucţiunilor tehnice privind aplicarea şi urmărirea măsurilor stabilite în planul de refacere a mediului, în planul de gestionare a deşeurilor extractive şi în proiectul tehnic de refacere a mediului, precum şi modul de operare cu garanţia financiară pentru refacerea mediului afectat de activităţile miniere;

**−** respectarea prevederilor H.G. nr. 170/2004 privind gestionarea anvelopelor uzate, cu modificările și completările ulterioare;

**−** respectarea prevederilor H.G. nr. 235/2007 privind gestionarea uleiurilor uzate;

**−** materialul rezultat de la decopertare și materialul steril rezultat din activitatea de exploatare se va utiliza la lucrări de refacere a terenului în zona de unde a fost extrasă deponia de agregate minerale și a căilor de acces interioare;

**−** ambalajele care conţin reziduuri sau sunt contaminate cu substanţe periculoase se vor depozita în condiţii corespunzătoare, conform fişelor tehnice, până la predarea către societăţi autorizate în eliminarea acestora;

**−** prezenta autorizaţie de mediu nu exonerează de răspundere titularul de activitate în cazul producerii unor accidente în timpul desfăşurării activităţii pentru care a fost emisă.

Titularul activităţii mai are următoarele obligaţii:

* să notifice A.P.M. dacă urmează să deruleze sau să fie supus unei proceduri de vânzare a pachetului majoritar de acţiuni, vânzare de active, fuziune, divizare, concesionare ori în alte situaţii care implică schimbarea titularului activităţii, precum şi în caz de dizolvare urmată de lichidare, faliment, încetarea activităţii, conform legii;
* să notifice A.P.M. la reactualizarea/revizuirea contractelor/avizelor şi a celorlalte acte care au stat la baza emiterii prezentei autorizaţii de mediu;
* să depună documentele solicitate prin prezenta autorizaţie, în forma şi la termenele stabilite;
* să asigure (la solicitarea A.P.M. Bistrița-Năsăud) toate datele necesare pentru întocmirea inventarului anual de emisii;
* să ia măsurile corespunzătoare potrivit cu natura și amploarea pericolelor previzibile, în scopul evitării pagubelor și reducerea la minim a acestora;
* să asigure condițiile tehnice și organizatorice pentru activitățile desfășurate, astfel încât să se prevină riscurile pentru persoane, bunuri sau mediul înconjurător;

**−** în cazul poluărilor accidentale se va anunţa imediat Agenţia pentru Protecţia Mediului Bistriţa-Năsăud, tel. 0263-224064 şi Comisariatul Judeţean Bistriţa - Năsăud al Gărzii Naţionale de Mediu, tel. 0263-213194. Poluatorul va suporta consecinţele prejudiciului creat, precum şi costurile pentru înlăturarea urmărilor, conform Ordonanţei de Urgenţă a Guvernului nr. 195/2005 privind protecţia mediului, modificată, completată şi aprobată prin Legea nr. 265/2006, modificată şi completată prin Ordonanţele de Urgenţă ale Guvernului nr. 114/22.10.2007, nr. 164/19.11.2008 și nr. 58/16.10.2012.

Cu minimum 45 de zile înainte de expirarea prezentei autorizaţii de mediu se va depune solicitarea autorizaţiei de mediu, conform prevederilor Ordinului M.M.D.D. nr. 1798/2007, modificat cu Ordinele M.M.P. nr. 1298/2011 și nr. 3.839/2012.

***Pentru orice modificare intervenită în datele iniţiale care au stat la baza emiterii prezentei, se va notifica Agenţia pentru Protecţia Mediului, înainte de realizarea acesteia. Titularului autorizaţiei, îi revine obligaţia de a nu desfăşura activităţi sau de a nu realiza proiecte, planuri ori programe care ar rezulta în urma modificărilor care fac obiectul notificării, până la adoptarea unei decizii a autorităţii de mediu.***

**Prezenta autorizaţie este valabilă** 5 ani**, de la** 12.10.2015, **data eliberării, până la** 12.10.2020.

**Nerespectarea prevederilor autorizaţiei atrage după sine suspendarea şi/sau anularea acesteia după caz,conform art. 17, alin.(3) al OUG nr. 195/2005 privind protecţia mediului, aprobată prin Legea nr. 265/2006, cu modificările şi completările ulterioare. Pe durata suspendării, desfăşurarea activităţii este interzisă.**

**Litigiile generate de emiterea, revizuirea, suspendarea sau anularea prezentei autorizaţii se soluţionează de instanţele de contencios administrativ competente, potrivit Legii contenciosului administrativ nr. 554/2004, modificată şi completată prin Legea nr. 262/2007.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

**Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului revine în întregime titularului activităţii.**

**I.** **Activitatea autorizată**

**1.** Dotări (instalaţii, utilaje, mijloace de transport utilizate în activitate):

*a) extracția agregatelor: 1 excavator, 1 încărcător frontal (Wolla), 1 draglină cu cupa de 1,2 m3. Dacă este necesar, se suplimentează cu încă 1 încărcător frontal.*

*b) prelucrarea agregatelor: staţie de sortare-spălare-concasare tip Brașov, producție 1980, cu capacitate cca. 65÷80 m3/h și următoarea structură:*

**−** *linie tehnologică formata din:*

*- buncăr de alimentare,*

*- banda transportatoare principală, cu lungimea L=20 m şi lăţimea l=800 mm,*

*- benzi transportatoare secundare L=10 m şi l=6,50 mm,*

*- 2 ciur vibratoare pe 2 niveluri, montate în cascadă cu suprafaţa S=3 m2, prevăzut cu patru site, Ф=4 mm Ф=8,00 mm, Ф=16 mm, Ф=32 mm şi refuz de ciur,*

*- 2 clasoare de nisip natural,*

*- concasor tip GR 1250 cu girator și întoarcere la ciur, cu capacitate de prelucrare 30÷40 m3/h,*

*- ciur vibrator cu suprafaţa prevăzut patru site, Ф=4 mm Ф=8 mm, Ф=16 mm, Ф=32 mm şi refuz de ciur.*

*Pentru evitarea amestecării celor 4 tipuri de sorturi: 0-4, 4-8, 8-16 şi 16-32, precum şi refuz de ciur, zona de descărcare a benzilor transportoare se va împărţi în 4 compartimente, delimitate cu elemente din beton armat de tip T întors.*

■ mijloace de transport utilizate în activitate:*2 autobasculante cu capacitate 24 t fiecare;*

**2.** Materiile prime, auxiliare, combustibili şi ambalaje folosite – mod de ambalare, de depozitare, cantităţi: *substanţa minerală utilă este reprezentată de un orizont din nisip şi pietriş cantonat în albia majoră a râului Someşul Mare÷perimetrul B4 și 2 insule în albia minoră a râului, B1 și B2.*

**−** materii prime: *agregate naturale: rezervă geologică estimată de 55.539 m3 – conform licenței de exploatare (aprobată de A.N.R.M.);*

**−**combustibili: *motorină, pentru utilaje consum specific de cca. 12 l/h pentru fiecare, iar pentru mijloacele de transport, consum specific de cca. 30 l/100 km.*

*Mijloacele de transport se aprovizionează de la sediul societății (gospodăria de combustibil), iar pentru utilaje, cu autocisternă de 1.000 l de la sediul societății;*

*Reparațiile curente se efectuează în atelierul de reparații auto de la sediul titularului, iar reparațiile capitale la unități specializate.*

*Nu se fac schimburi de ulei pe amplasament.*

*Anvelopele uzate sunt păstrate temporar în magazie cu suprafața betonată și sunt predate la unități specializate;*

**3.** Utilităţi – apă, canalizare, energie (surse, cantităţi, volume):

***−*** Alimentare cu apă: *în scop tehnologic, numai pentru stația de sortare – spălare – concasare, din Someşul Mare, cu electropompă tip LOTRU 125÷270 m3/zi, conform Autorizaţiei de Gospodărire a Apelor nr. 356/10.08.2015, volumele şi debitele de apă autorizate fiind:*

*- volum zilnic maxim – 280 m3,*

*- volum zilnic mediu – 240 m3,*

*- volum anual – 43.200 m3, la o funcționare de 180 zile/an, 7 ore/zi.*

***−*** *Apa potabilă pentru personalul de deservire se asigură din comerț, îmbuteliată.*

***−*** *Evacuarea apelor uzate tehnologice în vechile iazuri de decantare, cu o suprafață de cca. 2,0 ha, de unde, după decantarea suspensiilor, apa este evacuată printr-o conductă din PVC, cu diametrul de 50 cm, în râul Someşul Mare;*

***−*** *Energia electrică se asigură de la reţeaua existentă în zonă, prin intermediul unei instalații de compensare a energiei reactive, cu condensatori (care nu conțin PCB) – cca. 2.000 kW/lună.*

**4.** Descrierea principalelor faze ale procesului tehnologic sau ale activităţii:*la punctul de lucru declarat, din localitatea Cristeștii Ciceului, extravilan, comuna Reteag, albia minoră și majoră a râului Someşul Mare, mal drept, se desfăşoară activitatea de extracţie a agregatelor naturale (nisipuri şi pietrişuri) şi prelucrarea lor pentru utilizarea în următoarele domenii:*

*• lucrări de îmbunătăţire a terenurilor de fundare;*

*• straturi de fundaţie pentru căi rutiere;*

*• straturi de agregate naturale stabilizate cu ciment;*

*• straturi de rezistenţă la realizarea de îmbrăcăminţi din beton şi ciment.*

*Principalele faze ale activităţii care se desfăşoară pe amplasament sunt:*

*• deschiderea zăcământului pentru exploatare;*

*• pregătirea zăcământului pentru exploatare;*

*• exploatarea agregatelor de râu din zăcământ;*

*• prelucrarea agregatelor de râu din zăcământ;*

*• transportul agregatelor de râu.*

***A.*** *Deschiderea zăcământului pentru exploatare*

*Accesul în zonă se realizează din drumul naţional DN 17 Dej ÷ Beclean ÷ Bistrița, pe drumul de exploatare existent (derivat din DN 17), în lungime de cca. 1000 m. Acest drum va fi permanent întreţinut. S-au amenajat rampele de coborâre la frontul de lucru, precum şi rampa de balast necesară pentru alimentarea buncărului staţiei (pentru asigurarea accesului autobasculantelor la nivelul superior al buncărului).*

***B.*** *Pregătirea zăcământului pentru exploatare*

*a) pentru lucrările în albie minoră:*

*Lucrările pregătitoare constau din decopertarea şi nivelarea perimetrului care urmează a fi exploatat, precum şi decaparea iniţială a zonelor care prezintă copertă argiloasă, precum şi îndepărtarea mâlului după viituri. Pe amplasament nu există vegetaţie şi nu sunt necesare defrişări de arbori sau arbuşti. Lucrările de pregătire au drept scop îndepărtarea eventualelor urme de sol din zona malului stâng a râului, existent în câteva locuri pe suprafaţa deponiei.*

*Depozitul de nisip şi pietriş care se exploatează nu prezintă, vizual, intercalaţii de steril care să afecteze caracteristicile sale calitative (humus, eventuale resturi de rădăcini, etc.).*

*b) pentru lucrările în albie majoră:*

*Lucrările de pregătire au drept scop îndepărtarea păturii de sol vegetal situat deasupra zăcământului de nisip şi pietriş, devansat de lucrările de exploatare. Aceasta este formată din pătura de sol vegetal, cu o grosime medie de cca. 0,20 m. Depozitele de nisip şi pietriş care vor fi exploatate nu au intercalaţii de steril care să afecteze caracteristicile sale calitative (humus, straturi de cărbune, cochilii, eventuale resturi de rădăcini, etc.).*

*Volumul total de sol care se va excava prin decopertare în perioada de valabilitate a permisului de exploatare este de cca. 1.500 m3. După îndepărtare, solul vegetal va fi utilizat la lucrările pentru refacerea mediului, cu aşternere de sol vegetal şi plantări de arbori/arbuşti.*

*Lucrările de pregătire vor devansa lucrările de exploatare, astfel încât să se asigure un decalaj de minim 10 m între treapta de descopertă şi cea de exploatare, pentru ca materialul din copertă să nu se amestece cu utilul.*

***C.*** *Lucrări de exploatare*

*Din perimetrul temporar de exploatare se vor exploata cca. 55.539 m3 de produse valorificabile (nisipuri şi pietrişuri, resurse care nu au fost omologate sau înregistrate), cu o pierdere la exploatare de cca. 3 %.*

*Lucrările de exploatare se realizează cu un excavator cu cupă medie (capacitatea cupei de 1,5 m3), cu încărcarea materialului direct în mijloacele de transport auto, pentru transport la staţia de sortare-spălare sau direct la locul de punere în operă, pe lucrările efectuate de societate.*

*Lucrările de decopertă teren vegetal, pe o adâncime medie de 0,20 m, se execută cu buldozer pe şenile, cu împingerea materialului în grămezi la distanţa de 50 m, pentru a fi utilizat în final.*

*Săpătura mecanică în spaţii deschise se va realiza cu excavatorul prin metoda "treptelor orizontale descendente". Aceasta se va realiza cu o treaptă de exploatare, cu panta de 1:2 şi o lăţime medie de cca. 5 ÷ 7 m. Pentru protecţia terenului din jurul gropii excavate se va amenaja un taluz de protecţie uniform pe marginea acesteia, al cărui unghi va fi de maxim 45 grade.*

*Exploatarea deponiei se va efectua cu respectarea următorilor parametrii:*

*- excavarea nisipului şi pietrişului într-o singură treaptă de exploatare cu adâncimea medie de 3,70 m, adâncimea maximă de exploatare fiind până la cota de 241,2 mdM;*

*Parametri frontului de lucru pot fi de :*

*- lungimea medie a frontului de lucru : 20 – 60 m,*

*- lăţimea medie a frontului de lucru : 5 – 7 m,*

*- menţinerea permanentă a înclinării taluzului frontului de exploatare la 45°.*

***D.*** *Prelucrarea agregatelor minerale*

*Prelucrarea agregatelor se face în staţia de sortare-spălare-concasare amplasată conform planului de situaţie scara 1:1000.*

*Alimentarea cu apă tehnologică se face din râul Someșul Mare, în zona în care este montat sorbul pompei, malurile sunt protejate cu piatră brută, în sistem anrocament.*

*După spălare, apa este dirijată spre vechile iazuri de exploatare (în suprafaţă de cca. 2 ha), de unde, după o decantare lentă, apa limpezită prin procesul de decantare a sedimentelor şi impurităţilor este deversată în emisar (râul Someşul Mare).*

***E.*** *Transportul agregatelor*

*Se face cu mijloacele de transport proprii. Pentru transport sunt utilizate autobasculante cu capacitatea de 24 t. Parcul auto de care dispune societatea este întreţinut corespunzător (societatea dispune de un atelier de întreţinere auto la sediu), pentru încadrarea în limitele de emisie impuse prin legislaţia în vigoare.*

**5.** Produsele şi subprodusele obţinute - cantităţi, destinaţie:

**−** *agregate minerale cu granulaţii de 0-4, 4-8, 8-16, 16-32 mm şi piatră spartă – 54.000 m³;*

**6.** Datele referitoare la centrala termică proprie - dotare, combustibili utilizaţi (compoziţie cantităţi) producţie: *nu are;*

**7**. Alte date specifice (cod-uri CAEN care se desfăşoară pe amplasament, dar nu intră pe procedura de autorizare): *nu este cazul;*

**8.** Programul de funcţionare:*8 ore/zi, 5 zile/săptămână, 250 zile/an; în mod excepţional se lucrează şi sâmbăta.*

**II. Instalaţiile, măsurile şi condiţiile de protecţie a mediului**

**1.** Staţiile şi instalaţiile pentru reţinerea, evacuarea şi dispersia poluanţilor în mediu, din dotare (pe factori de mediu):

🢫 *pentru sol:*

**−** *căi de acces balastate şi platforme balastate pentru staţionarea autobasculantelor şi utilajelor;*

**−** *platformă balastată cu suprafaţa de 150 m² amplasată în vecinătatea decantorului, pentru depozitarea provizorie a nămolului rezultat din curăţarea celor 2 compartimente ale decantorului;*

**−** *pubelă, amplasată pe platformă betonată, pentru deşeurile menajere;*

🢫 *pentru aer:*

**−** *staţia de sortare a agregatelor este prevăzută cu instalaţie de spălare a impurităţilor, prafului şi particulelor fine;*

**−** *utilajele și mijloacele de transport utilizate vor fi verificate periodic pentru încadrarea emisiilor în limitele prevăzute de legislația în vigoare;*

🢫 *pentru apă:*

**−** *vechile iazuri de decantare, cu o suprafață de cca. 2,0 ha, de unde, după decantarea suspensiilor, apa este evacuată printr-o conductă din PVC, cu diametrul de 50 cm, în râul Someşul Mare;*

**III. Monitorizarea mediului**

**1.** Indicatorii fizico-chimici, bacteriologici şi biologici emişi, imisiile poluanţilor, frecvenţa, modul de valorificare a rezultatelor: *umectarea drumurilor de acces din pământ în perioadele de funcționare când situația o impune;*

**2.** Datele ce vor fi raportate autorităţii teritoriale pentru protecţia mediului şi periodicitatea lor:

* *cantităţile de deşeuri rezultate din activitate, pe categorii şi destinaţii de valorificare;*
* *copii după documentele de transport a deşeurilor periculoase în vederea valorificării/neutralizării;*
* *copii după constatările efectuate de CJ BN al GNM,*

*anual şi la solicitare.*

***Se va notifica la APM Bistriţa-Năsăud orice modificare survenită faţă de prevederile autorizaţiei - înainte de realizarea modificării*** *sau orice incident cu efect negativ asupra mediului înconjurător.*

**IV. Modul de gospodărire a deşeurilor şi a ambalajelor**

**1.** Deşeurile produse (tipuri, compoziţie, cantităţi):

**−** *cod 01 01 02 ÷ steril şi pământ din decopertare: 1.200 m³;*

**−***cod 20 03 01 ÷ deşeuri menajere şi asimilate, care se colectează în saci menajeri și la sfârșitul fiecărei zile de lucru se transportă la sediul societății;*

**2.** Deşeurile colectate (tipuri, compoziţie, cantităţi, frecvenţă): *nu este cazul;*

**3.** Deşeurile stocate temporar (tipuri, compoziţie, cantităţi, mod de stocare):

**−** *steril și pământ din decopertare, depozitat temporar în incintă;*

**−** *deşeurile menajere sunt stocate provizoriu în saci menajeri;*

**4.** Deşeurile valorificate (tipuri, compoziţie, cantităţi, destinaţie):

**−** *steril și pământ din decopertare care se va utiliza la lucrările de refacerea mediului și la întreținerea drumului de acces;*

**5.** Modul de transport al deşeurilor şi măsuri pentru protecţia mediului: *cu mijloace de transport protejate împotriva pierderilor, deşeurile menajere, cu mijloacele de transport specializate ale societăţii de salubrizare;*

**6.** Mod de eliminare a deşeurilor (depozitare definitivă, incinerare): *deşeurile menajere, transportate zilnic la sediul societății – colectate, transportate şi depozitate prin relaţie contractuală cu operatorul de salubritate;*

**7.** Monitorizarea gestiunii deşeurilor: *se va ţine evidenţa lunară a deşeurilor rezultate din activitate (tip de deşeu, cod conform H.G. nr. 856/2002, stare fizică, cantitate generată/unitate de măsură, consumat în unitate, valorificat, evacuat la rampă).*

*Aceste evidenţe se vor raporta autorităţii teritoriale pentru protecţia mediului ori de câte ori sunt solicitate.*

**8.** Ambalaje folosite şi rezultate: *recipienți din materiale plastice sau metalici, cu capacități între 5 și 200 l pentru uleiuri și motorină, se refolosesc;*

**9.** Modul de gospodărire a ambalajelor (valorificate): *se reutilizează.*

**V. Modul de gospodărire a substanţelor şi preparatelor periculoase**

**1.** Substanţele şi preparatele periculoase produse sau folosite ori comercializate/transportate (categorii, cantităţi): *consumurile specifice pentru activitatea de exploatare sunt următoarele:*

**−**  *motorină – cca. 12 l/h pentru utilajele cu care se realizează exploatarea agregatelor și cca. 35 l/100 km pentru mijloacele de transport – cca. 600 l/lună;*

**−** *uleiuri minerale pentru completare și gresare – cca. 5 l/lună.*

*Schimburile de ulei pentru utilaje și mijloace de transport se fac numai la sediul societății, în atelierul de întreținere;*

**2.** Modul de gospodărire (ambalare, transport, depozitare, folosire/comercializare):

ambalare*:*

**−** *motorina: mijloacele de transport se aprovizionează direct de la stațiile de distribuție carburanți, iar pentru utilaje de exploatare, se utilizează 1 butoi de 200 l, prevăzut cu tavă de retenție;*

**−** *uleiul mineral pentru completări se aduce în recipient din plastic, de 1 ÷ 5 l, care se returnează la sediu, la magazia centrală;*

folosire/comercializare:

**−** *motorina se utilizează ca şi carburant pentru funcţionarea utilajelor şi a mijloacelor auto;*

**−** *uleiurile minerale se folosesc ca agenţi de lubrifiere pentru funcţionarea utilajelor;*

**3.** Modul de gospodărire a ambalajelor folosite sau rezultate de la substanţele şi preparatele periculoase:*ambalajele**goale se reutilizează pentru aprovizionare. Ambalajele metalice care nu mai pot fi reutilizate, contaminate cu produse petroliere, se vor recupera prin agenţii economici furnizori sau se vor depozita provizoriu până la eliminare prin agenţi economici autorizaţi în acest scop.*

**4.** Instalaţiile, amenajările, dotările şi măsurile pentru protecţia factorilor de mediu şi pentru intervenţie în caz de accident: *se va asigura întreţinerea în stare bună a utilajelor şi mijloacelor de transport folosite şi se va face verificarea tehnică periodică a acestora pentru a se evita scurgerile de produse petroliere de orice fel. Se va respecta fişa tehnică de securitate pentru fiecare substanţă periculoasă utilizată şi va fi instruit personalul cu privire la manipularea şi folosirea acestor substanţe.*

**5.** Monitorizarea gospodăririi substanţelor şi preparatelor periculoase:

**−** *se vor respecta normele impuse prin legislaţia în vigoare privind manipularea, depozitarea şi transportul acestora. Se va ţine evidenţa cantităţilor utilizate şi a modului de gospodărire a substanţelor periculoase utilizate, cu înregistrare într-un registru cu regim special, care se va pune la dispoziţia persoanelor împuternicite cu inspecţia în situaţia unor verificări;*

**−** *se va ţine o evidenţă privind uleiurile minerale şi sintetice folosite, cantitatea, calitatea, provenienţa, localizarea şi înregistrarea stocării uleiurilor uzate, precum şi o evidenţă strictă privind cantitatea şi calitatea uleiului uzat predat în vederea tratării/valorificării/eliminării.*

Pe amplasament mai există postul trafo vechi, cu 24 de condensatori cu PCB, care sunt în evidența A.P.M. Bistrița-Năsăud (convenție încheiată de către S.C. REDIVIVUS S.A., care și-a asumat programul și condițiile de eliminare ale condensatorilor cu conținut de PCB).

DIRECTOR EXECUTIV, ŞEF SERVICIU

AVIZE, ACORDURI, AUTORIZAŢII,

biolog-chimist Sever Ioan ROMAN

ing. Marin Liviu Catarig

Întocmit,

ing. Georgeta Cosma